NaiveNeuron/SloPal huggingface dataset:
Danko, Andrej, predseda NR SR (2019-05-16):
Prosím, prezentujme sa a hlasujeme. (Hlasovanie.) Prítomných 116, za 22, proti 22, zdržalo sa 65, nehlasovalo 7. Konštatujem, že Národná rada nebude pokračovať v rokovaní o návrhu zákona. Teraz budeme hlasovať o bode 98 programu. Je to prvé čítanie o návrhu poslancov Kotlebu, Kecskésa, Schlosára a Drobného na vydanie zákona, ktorým sa mení a dopĺňa Exekučný poriadok (tlač 1460). Prosím poslanca Dostála, aby hlasovanie uviedol. [Hlasovanie o návrhu poslancov Národnej rady Slovenskej republiky Mariana Kotlebu, Jána Kecskésa, Rastislava Schlosára a Stanislava Drobného na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 1460.]
Kočiš, Eduard, poslanec NR SR (2020-06-09):
Ďakujem pekne, pán predsedajúci. Pán kolega, čo sa týka rokovania a ukončenia v piatok minulý týždeň, končili sme pred dvanástou a naozaj vám môžem povedať, že väčšina klubu poslaneckého za Ľudovú stranu Naše Slovensko tu sedela. To len taká krátka poznámka k vašej nie príliš korektnej poznámke. Obraciate sa na demokratické spektrum Národnej rady Slovenskej republiky. Ja som taký demokrat ako aj vy a nebudem nikdy o vás tvrdiť, že ste nedemokrat, preto poprosím, aby ste netvrdili o mne, že ten demokrat nie som. Čo sa týka demokratického spektra Národnej rady, ako ste zase poznamenal, tvrdíte, že ste presvedčený o tom, že demokrati v Národnej rade tento náš návrh nepodporia. Ja však pevne dúfam, že demokratická väčšina, ktorá naozaj zdieľa hodnoty, ktoré zdieľame my, tento náš návrh zákona podporí. Tvrdíte, že ak by sa tento zákon, návrh zákona dostal do druhého čítania alebo schválil, tak jednoducho Slovensko sa stane neslobodnou krajinou. Dovolím si nesúhlasiť, nakoľko ani Rakúsko, ani Nemecko, kde takýto zákaz predaja v nedeľu platí dlhé roky, nepovažujem ich za nejaké nedemokratické zriadenia. Rozloženie zisku alebo rozloženie nekúpyschopnosti obyvateľstva zo siedmich dní na šesť. S týmto tiež nebudem súhlasiť, nakoľko počet zákazníkov, ak sa zníži počet otvorených dní v prevádzkach zo siedmich na šesť, naopak, ten počet zákazníkov neklesne, dovolím si tvrdiť, že stúpne a tým pádom bude treba väčší počet zamestnancov, aby týchto zákazníkov dokázali kvalitne a v danej lehote obslúžiť. Čiže určite to nebude mať negatívne ekonomické dôsledky.
Blahová, Natália, poslankyňa NR SR (2010-12-15):
Ďakujem, pán predseda. Vážený pán predseda, vážené panie poslankyne, vážení páni poslanci. Dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Zb. o rokovacom poriadku Národnej rady Slovenskej republiky vystúpila v prvom čítaní k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony, tlač 184, ako spravodajca určený Výborom Národnej rady Slovenskej republiky pre sociálne veci uznesením č. 31 z 18. novembra 2010, a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 175 z 12. novembra 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona sa predkladá na základe povinnosti Slovenskej republiky vykonať transpozíciu práva Európskej únie do právneho poriadku Slovenskej republiky, ako i na základe odôvodneného stanoviska Európskej komisie, ktoré zaslala Slovenskej republike. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku, prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie Ústavnoprávnemu výboru Národnej rady, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva a národnostné menšiny, Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 27. januára 2011 a gestorský výbor v termíne do 31. januára 2011. Pán predsedajúci, ďakujem, skončila som svoju spravodajskú informáciu. Prosím, otvorte rozpravu.
Dej, Dávid, poslanec NR SR (2023-12-19):
Ďakujem pekne za slovo. Pán kolega Dubéci, ďakujem veľmi pekne za váš prejav a spomínal si, že akože tu opozícia sedí a netušíš, prečo s nami nediskutuje, už bolo viackrát spomínané a dnes mal pán Danko tlačovku, ktorá sa nazývala Klamstvá opozície o novom teda ministerstve cestovného ruchu a športu, tak som celkom s takým nadšením, keď, aj keď nie tu sme mali tú možnosť v pléne počuť teda argumenty za vytvorenie toho ministerstva alebo teda vôbec o tom návrhu ako takom, ale teda že bude možnosť si to teda aspoň pozrieť na tej tlačovke, kde rovnako tak nič nepovedal a keď už aj prišli relevantné otázky novinárov a novináriek, tak zutekal. A k tomu kompetenčnému zákonu si správne podotkol, že netušíš, prečo to robia takto. No tak ja keď som nad tým rozmýšľal, mne celý tento proces príde ako v jednom nemenovanom fastfoode, kde máš ten elektrický, elektronický kiosk, kde si každý môže vyťukať a objednať, čo chce. Tak mne to tak príde, že pán Danko chce ministerstvo športu, ale v skrátenom legislatívnom konaní teda, aby nemuseli čakať v rade, sa predbehli ľudia ako Kaliňák, Gašpar a podobne, ktorí si tam mohli vyťukať absolútne, čo chceli, čo absolútne nesúvisí s tým ministerstvom a tak to aj vyzerá. Namiesto toho, aby tu sedeli a mohli s nami diskutovať, tak tu jednoducho nie sú alebo nediskutujú. Ja rozumiem, že hľadať argumenty na tieto kroky je relatívne ťažké, veď v každom tom prípade, ako napríklad rozpočet, kde bola možnosť cez procedurálny návrh, keď tak veľmi záleží na tom rozpočte tejto vládnej koalícii, prehodiť ten bod a mohli sme rokovať o rozpočte. Ale bola to práve koalícia, ktorá tento návrh neschválila. Takže ja tiež netuším a je to celé akože, tak ja teda akože ďakujem za váš prejav, pán predseda klubu.
Pivková, Alexandra, poslankyňa NR SR (2020-09-22):
Vážený pán predseda, v rozprave vystúpila jedna poslankyňa. Pán predseda, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
S. Janiš, poslanec: (2008-06-17):
Dámy a páni, správa predsedu Národnej rady ako ďalší bod rokovania a oba návrhy noviel rokovacieho poriadku neriešia nič. Treba si uvedomiť, že sme sa dostali do stavu, keď už nejde len o koalično-opozičný boj. Dostali sme sa do stavu, keď prebieha boj o Národnú radu ako inštitúciu. Toto je boj o jej dôveryhodnosť, o jej dôstojné postavenie v spoločnosti, o jej zmysel v Slovenskej republike. A tu nepomôže žiadne čipovanie poslancov, inak sa totižto nedá nazvať ani jeden, ani druhý návrh novely rokovacieho poriadku. Oba sú nedôstojné. Je zlý súčasný rokovací poriadok a súčasný systém? Ja som presvedčený, že súčasný systém ani rokovací poriadok v týchto bodoch nie je zlý. A preto žiadna novela ani žiadna správa predsedu Národnej rady nepomôže, pokiaľ nebude to základné, a to snaha každého jedného z nás si mandát poslanca vážiť, podľa neho konať, sa správať a ak sa nebudeme vzájomne rešpektovať, ak vzájomne nebudeme rešpektovať svoje odlišné názory. Ďakujem vám. (Potlesk.)
Ďuriš Nicholsonová, Lucia, podpredsedníčka NR SR (2017-02-09):
Ďakujem pekne, pán poslanec. Ďalším prihláseným je pán poslanec Heger, nech sa páči.
Šipoš, Michal, poslanec NR SR (2024-06-26):
Ja poviem ešte jednu zaujímavosť, lebo tento zákon, ktorý išiel v skrátenom legislatívnom konaní, tam je jasné a evidentné, že nespĺňal žiadnu zákonitosť, aby mohol ísť tento kompetenčný zákon v skrátenom legislatívnom konaní. A vtedy si mali predkladatelia, čiže ten, kto si to vytrucoval, Andrej Danko, ten, kto to predkladal, čiže vláda na čele s Ficom, šéfom vedúceho úradu vlády Gedrom, a následne keď to prišlo do parlamentu predsedom parlamentu Pellegrinim, oni si mali vyžiadať to stanovisko Rady pre rozpočtovú zodpovednosť, aby bol splnený zákon. Oni to neurobili, ja ako predseda výboru som bol upozornený ústavnými právnikmi, aby to bolo v súlade so zákonom, aby som si to vyžiadal. Ja si to vyžiadam, to stanovisko, 11. 1. Vládni poslanci, ktorí si myslia, že majú moc, môžu všetko, povedia, že oni to nechcú, oni si to neprajú, oni nechcú zákonnosť. Ja ako predseda výboru mám tú právomoc prerušiť výbor kedykoľvek, to urobím do času, kým nepríde stanovisko Rady pre rozpočtovú zodpovednosť, ktoré prišlo 23. 1., čiže o 12 dní. Rada pre rozpočtovú zodpovednosť, inštitúcia, ktorá je na to oprávnená, mi potvrdí, že som mal pravdu. No ale vládni poslanci sa rozhodnú, že oni ma zarežú, pretože ja som si dovolil využiť všetky zákonné možnosti, ktoré mám. Ja sa chcem ešte poďakovať všetkým kolegom z opozície, ktorí vidia túto nespravodlivosť, ktorí vidia tento vládny valec, za to, že sa ma zastali, ale vidieť, že tu absolútne nepomôže žiaden argument. Proste oni vyhrali voľby, oni môžu všetko, tak ako to hovoril Silvester Krčméry, vy máte moc, ale my máme pravdu. Ďakujem pekne.
I. Šimko, minister vnútra SR: (2002-02-13):
Vážený pán predsedajúci, vážené panie poslankyne, páni poslanci. Návrh zákona bol prerokovaný v určených výboroch, ktoré k nemu uplatnili niekoľko pripomienok. Pripomienky majú prevažne legislatívnotechnický charakter alebo spresňujú predložený návrh zákona. Sú uvedené v spoločnej správe a odporúčam ich akceptovať v znení, ako to navrhuje gestorský výbor. Vychádzajúc z uvedených skutočností odporúčam, aby Národná rada slovenskej republiky predložený návrh zákona schválila. Ďakujem pekne.
Blanár, Juraj, podpredseda NR SR (2022-12-06):
Prezentujme sa a hlasujme. (Hlasovanie.) Prítomných 135 poslancov, za hlasovalo 50, proti bolo 31, zdržali sa 49, 5 ich nehlasovalo. Opäť konštatujem, že Národná rada sa uzniesla, že nebude pokračovať v rokovaní o tomto návrhu ústavného zákona. Pristúpime k ďalšiemu zákonu, ktorým je prvé čítanie návrhu poslancov Mazureka, Suju a Ďuricu na vydanie ústavného zákona, ktorým sa mení a dopĺňa ústava, parlamentná tlač 1314. Je to 79. bod schváleného programu. A opäť pán spravodajca Boris Susko bude uvádzať hlasovanie. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Milana Mazureka, Miroslava Suju a Ondreja Ďuricu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1314.)
Laššáková, Jana, podpredsedníčka NR SR (2013-10-17):
Pán minister, poprosím vás. Páni poslanci, poprosím vás o pokoj. Nech sa páči, pán podpredseda.
Jurinová, Erika, podpredsedníčka NR SR (2012-07-25):
Ďakujeme za pripomienku. Nežiadate, aby sme dali hlasovať? Ďakujem. Nech sa páči, pán poslanec Kollár, ako jediný prihlásený do rozpravy. Ďakujem, pani Vaľová, za upozornenie. Prosím vás, nechajte si poznámky pre seba.
Šeliga, Juraj, podpredseda NR SR (2020-07-10):
Pán poslanec Pročko s reakciou na faktické poznámky.
Žitňanská, Lucia, podpredsedníčka vlády a ministerka spravodlivosti SR (2018-02-02):
Ďakujem. Veľmi, veľmi krátko sa vyjadrím, pretože som trošičku, poviem to, prepýtaná. Takže, nie, teraz vás neviem informovať, že ktoré ďalšie sú pripravené, a môžem požiadať príslušný odbor, ktorý rokuje o týchto veciach, ako stojíme s tými jednotlivými ďalšími krajinami, ktoré prichádzajú do úvahy. Takže ja to vyžiadam a doručím vám to. Áno, rozumiem, že je legitímna otázka, prečo to tak dlho trvá. Môže to byť otázka priorít, môže to byť otázka, samozrejme, ako keby dĺžky toho procesu na tej samotnej úradníckej úrovni. Ale ja vám tú podrobnú informáciu, čo sa chystá, doručím. Ďakujem.
J. Laššáková, poslankyňa: (2007-10-18):
Ďakujem pekne.
Kollár, Boris, predseda NR SR (2023-06-13):
(Zaznievanie gongu.) Poprosím všetkých kolegov, aby sa vrátili do sály. Budeme za malú chvíľu pokračovať. (Pokračovanie prestávky.)
Laššáková, Jana, podpredsedníčka NR SR (2015-03-24):
Panie poslankyne, páni poslanci, poprosím vás, aby ste všetci zaujali svoje miesta, pokračujeme v prerušenom rokovaní hlasovaním. Nech sa páči, ešte pán poslanec Vašečka, procedurálny návrh.
Matovič, Igor, poslanec NR SR (2023-11-22):
Ešte raz, vyjadroval som sa k téme, lebo ste mi nezabezpečili poriadok v Národnej rade, čo je vaša úloha... (Prerušenie vystúpenia predsedajúcim.)
M. Číž, podpredseda NR SR: (2007-06-19):
(Hlasovanie.) Prítomných 141 poslancov, za 140 poslancov, nehlasoval 1 poslanec. Konštatujem, že Národná rada schválila uznesenie k Správe o výsledku hospodárenia Národnej banky Slovenska za rok 2006. Teraz prosím povereného člena výboru pre kultúru a médiá pána poslanca Jána Podmanického, aby uviedol návrh uznesenia k Správe o stave vysielania v Slovenskej republike a o činnosti Rady pre vysielanie a retransmisiu za rok 2006 (tlač 242). Máte slovo, pán poslanec.
Jílek, Rastislav, poslanec NR SR (2020-09-24):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcich návrhoch poslancov Petra Kremského a Tomáša Lehotského.
Viskupič, Jozef, poslanec NR SR (2012-11-06):
Začnem možno od konca. To, že tomu nerozumieš, a neviem, čo som mohol viacej pre to urobiť. Ja len spomeniem Michelangela a jeho Dávida, ktorý takisto ochranou, oslavou vlastne ľudského tela, a objavuje sa, teda zvýrazňuje sa ako nahý, nahý muž. Tým relativizuješ ty mnohé veci. Ja som odcitoval, čo mravnosť je. Nebol to môj názor. Nemám vôbec pocit, že išlo k relativizácii. Chcel by som poukázať iba na to, že kde ten regulačný mechanizmus vidím ja, a to je, Braňo spomínal dopyt, ja môžem spomenúť to, že akýmkoľvek rozhodnutím každý jeden deň, každý z nás môže nie podpisovaním petícií, nie tým, že bude posielať poslancovi Národnej rady, čo v dennej tlači chce mať alebo nie, ale tým, či si tú dennú tlač kúpi, alebo nekúpi. Mnohé z tých časopisov, ktoré sú vyobrazené na tých obrázkoch, sú najpredávanejšou tlačou na Slovensku. A ak teda má prísť a je väčšinový názor na Slovensku, že toto nejakým spôsobom poškodzuje spoločnosť, tak každý jeden deň máme možnosť, tak ako hovoril Janko Mičovský, odmietnuť nákup. Peoplemetre hovoria o náraste sledovanosti niektorých vecí a ja si myslím, že my tuná zo zákonodarného zboru máme obmedzené možnosti, ako toto vyriešiť. Ak deti, tak teda rodina. A ak v tom Tescu ten alkohol je, samozrejme, že ho piť nebudú, ale to, že tam on je a... (Prerušenie vystúpenia časomerom.)
Dzurinda, Mikuláš, poslanec NR SR (2015-03-10):
A OĽaNO.
Hlina, Alojz, poslanec NR SR (2014-12-12):
Ďakujem veľmi pekne. Mali by sme, fakt, že to ľuďom v čo najjednoduchšej vyextrémovanej polohe podať, že o čom vlastne rozprávame, a už odmyslím aj ten genezis, ktorý tu zaznel a neviem čo. My hovoríme o tom, že ľudia tejto krajiny platia dane súkromnej firme. Lebo ten poplatok, to nie je poplatok, to je daň. Aby si to niekto vedel predstaviť, o čo ide. To je proste nejaké zúčtovacie clearingové centrum, kde sedia možno dve paničky za počítačom, a to elektronicky sa spracúvava súbor nejakých dát, to je jak v tých filmoch. Tam nie je tisíc chlapov v montérkach. To nie sú chlapi na favorite s námestovskou značkou a v kufri hiltka. Pozor, to neni ten typ práce, ku ktorej by sme možno mohli byť tolerantní. To je to. A za toto clearovanie elektronických strojov si niekto bez kúska hanby vypýtal 5 mld. korún. Bez kúska hanby! To už neni poplatok. Lebo tieto poplatky sa hýbu niekde na úrovni pod percento alebo okolo percenta. To je už daň. Ja som to tu hovoril ako o určitej hyperbole, že my sa raz dopracujeme k tomu, že my budeme platiť dane súkromným firmám, že sa dopracujeme k tomu, že vy ste schopní dať dotáciu aj exekútorovi. No podarilo sa. Vy ste dali exekútorovi dotáciu a my už platíme dane súkromným firmám. 6 % je daň. 6 % sú dane na potraviny v slušných krajinách. My už platíme dane chlapcom z J&T. Prosím vás, včera sa dočítam, že zmluvný vzťah, že nemôžu zverejniť zmluvu, lebo to je zmluvný vzťah dvoch súkromných firiem. Čiže k čomu sme sa dopracovali? Dve súkromné firmy sa dohodli, že zaviažu štát platiť?! To nevidíte v tom niekto totálnu absurditu?!
Hlina, Alojz, poslanec NR SR (2015-09-24):
Ďakujem veľmi pekne. Ono SMER v niektorých oblastiach funguje ako jehovisti alebo mafia. Viete, že vy ste si to podelili, že Košice majú zdravotníctvo. Zvolenčania čo majú? Ja neviem. Čo majú Zvolenčania alebo Topoľčanci? Ak Košice majú zdravotníctvo. A doplňujúca otázka znie, vy ste z Košíc, pani Pažinková je z Košíc, Forai je z Košíc, pán Paška je z Košíc, pán Mach je z Košíc, ja už neviem, to je mekka slovenského zdravotníctva, tieto Košice. A máte pocit, že to šetrenie bude naozaj objektívne, keď v tomto prípade identifikujeme košickú kliku, ktorá má na starosti slovenské zdravotníctvo?
M. Hort, podpredseda NR SR: (2009-04-23):
Ctené kolegyne a kolegovia, jednu informáciu mám pre vás. Dohodli sme sa aj s predsedom parlamentu, že vzhľadom na skutočnosť, že je zastavená doprava medzi Trnavou a Bratislavou a je veľa poslancov, ktorí sú v zápche a nemôžu sa dostaviť na hlasovanie a je to zo všetkých poslaneckých klubov, pretože sme prebrali dosiaľ iba jeden bod a predpokladá sa, že ešte aj tu bude rozprava pokračovať, tak hlasovanie o tlači 876 sa preloží na 17.00 hodinu s tým, že nebudeme o 11.00 hodine hlasovať. Ďakujem vám za porozumenie a ak môžete, oznámte to aj svojim kolegom, ktorí prípadne by riskovali v tej dopravnej situácii, ktorá je dnes v Bratislave, to, aby sa dostali načas, napriek tomu, že to viac-menej nie je možné. Takže hlasovanie o 11.00 hodine nebude a bude hlasovanie až o 17.00 hodine. Ďakujem pekne. A teraz otváram možnosť prihlásiť sa do rozpravy ústne. Evidujem prihlášky pánov poslancov – Martin Fronc, Peter Dubravay, pani Tatiana Rosová. Čiže traja. Uzatváram možnosť prihlásiť sa k tomuto vládnemu návrhu zákona ústne. A slovo má teraz v rozprave pán poslanec Martin Fronc, nech sa páči. Vážené kolegyne, kolegovia, poprosím o pokoj v rokovacej sále, čiže pokračujeme bez prestávky na hlasovanie až do 12.00 hodiny. Všetkých, ktorí si majú čo povedať a netýka sa to tohto zákona, nech tak urobia mimo rokovacej sály. Ďakujem za porozumenie. Slovo má pán poslanec Fronc, prvý prihlásený do rozpravy ústne.
Kočiš, Eduard, poslanec NR SR (2022-03-30):
Veľmi pekne ďakujem za slovo, pán predsedajúci. Vážený pán Matovič, každé jedno vaše slovo, ktoré ste tuná vyšplechol za rečníckym pultom, bolo jedno obrovské a obludné klamstvo a jedna obludná lož. Touto vašou sebaprezentáciou ste v podstate prerazil už úplné dno politickej nekultúry a vaša prezentácia a vaše správanie sa tuná v pléne Národnej rady Slovenskej republiky, za to by sa museli naozaj hanbiť aj poslední ožrani štvrtej cenovej skupiny niekde na ďalekom severnom vidieku. Pošpiniť, nakydať, nadrístať, nabrýzgať, to je také typické Matovičovské, to je také typické pre celé hnutie OĽANO. Jednoducho obviníte každého zo všetkého a potom zbabelo aj s tými svojimi dvoma konkubínami ujdete dozadu a do konca mimoriadnej schôdze sa tu už neobjavíte ani vy, ani vaša podržtaška Heger a najväčší bojovník s krízou na území Slovenskej republiky pán Mikulec. Vo vašom prejave som čakal, že budete sa snažiť nejakým spôsobom obhájiť, ako pán minister Mikulec úspešne riadi celú túto krízu a ako nejako zvláštne prispel k celému riadeniu tohto utečeneckého procesu na našej východnej hranici. Ale, vážený pán Matovič, veľká vďaka a najväčšie ďakujem patrí dobrovoľníkom. Dobrovoľníkom z Tibavy, pretože poľovníci z tejto obce sa vedeli dať dokopy do 15 minút a už boli na hranici a ponúkali týmto utečencom občerstvenie. Obyvateľom obce Krčava, ktorí tam boli do pár minút, keď sa táto situácia stala. Farníkom z obce Porúbka, ktorí tam boli tiež a dobrovoľnému hasičskému zboru z Bežoviec, ktorí tam vedeli byť operatívne. Nie vláde, nie okresným úradom, nie vám... (Prerušenie vystúpenia predsedajúcim.)
P. Hrušovský, predseda NR SR: (2003-12-11):
Teraz poprosím  pána ministra vnútra Palka, aby odpovedal na otázku pána poslanca Ševca, ktorý sa vás pýta: „Treba oceniť prácu príslušníkov cudzineckej polície, ktorí vo veľmi zlých a hygienicky závadných podmienkach pracujú s emigrantmi, ktorých nám vracia rakúska strana. Čo uvažuje MV SR na ich zlepšenie, i keď zo zákona im to vyplýva, aby podmienky mali čo najoptimálnejšie? Ide o záchytné centrum v Jarovciach. Budú mať aspoň odmeny na konci roka?“ Pán minister, nech sa páči, odpovedajte.
Kuffa, Štefan, poslanec NR SR (2014-12-11):
Ďakujem za slovo. Vážená pani podpredsedníčka, kolegyne, kolegovia, vážený pán navrhovateľ, dovoľte, aby som predniesol spravodajskú správu. V súlade s § 80 ods. 1 zákona o rokovacom poriadku som bol určený predsedom Výboru Národnej rady pre zdravotníctvo za spravodajcu k návrhu uvedeného zákona, tlač 1307. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pani podpredsedníčka, skončil som. Prosím, otvorte rozpravu.
Kremský, Peter, poslanec NR SR (2022-10-19):
Pán predseda, teraz budeme hlasovať o bode číslo 3 zo spoločnej správy, ktorý som navrhol vyňať na samostatné hlasovanie. Odporúčanie gestorského výboru k uvedenému bodu je schváliť, avšak v rozprave som podal návrh, ktorý rieši taktiež posunutie účinnosti ako bod 3, avšak na neskorší dátum z dôvodu dĺžky legislatívneho procesu.
Danko, Andrej, predseda NR SR (2017-05-16):
Pani poslankyňa Kiššová, nie je v sále, stráca poradie. Pýtam sa, či sa chce niekto prihlásiť do rozpravy ústne. Pán poslanec Viskupič? Uzatváram možnosť prihlásenia do rozpravy ústne. Pán poslanec Viskupič, nech sa páči.
Šefčík, Marek, poslanec NR SR (2022-02-03):
Ďakujem všetkým kolegom za reakcie, za akékoľvek, kolegovi Vonsovi za povzbudenie a budem na niektoré reagovať. Nie je pravda, že som iba povedal a nepovedal som riešenia, pretože hovoril som, čo vláda priniesla. Mali sme hospodársku krízu, kde omnoho viac stúpla nezamestnanosť ako teraz, a sú to aj, je to aj vďaka riešeniam, ktoré prinášala táto vláda. Spomenul som kurzarbeit, potom pandemické óčeerky, navýšili sme jednorazovo prídavky takisto. Vláda dala dôchodcom vianočné dôchodky dva roky po sebe. Tým, ktorí majú nízke dôchodky, dala viac, až do 350 eur. Smeráci iba sľubovali. Korupčník Tomáš, Fico, Pellegrini. Fico s Pellegrinim sa, pán Tomáš, vaši kolegovia bavili o tom, áno, bavili o tom, vy ste boli pri tom, že to bola volebná korupcia, že to bola volebná korupcia, ktorú spravili týmto schválením. A vy sa tu teraz s týmto oháňate. Nič ste im nedali, len ste sľubovali. Pán Blcháč, moja mama mi vravievala, že, Marek, za chorobu a chudobu sa nikdy nehanbi. Nech sa hanbia tí, čo kradnú. Takže to je k tým mojim rodičom. Ja si ich vážim. A toto, čo predviedol Ferenčák, ktorý osobne môjho otca pozná, bolo tak tupé a slizké, že to som horšie nepočul. Pán Ferenčák, ja som nikdy nepovedal, že dôchodcovia majú dosť a že im netreba pridať. Vy poznáte môjho otca, viete, že to je čestný človek. A treba tým dôchodcom pridať. (Reakcie z pléna.)
Kollár, Boris, predseda NR SR (2020-04-07):
Ďakujem. Otváram, dávam slovo predsedovi výboru pre financie a rozpočet poslancovi Mariánovi Viskupičovi, aby informoval Národnú radu o výsledku prerokovania návrhu vlády vo výbore.
Heger, Eduard, poslanec NR SR (2018-10-24):
Ďakujem veľmi pekne. Karol, môžem len potvrdiť tvoje slová aj ako bývalý predseda spoločenstva vlastníkov bytov. Naozaj ľudia, pamätám si, keď som roznášal vyúčtovania za teplo a len s takými veľkými očami na mňa pozerali, že prečo majú vyššiu sumu, a vôbec nevedeli absolútne, že kde sa dopátrať k akým údajom. A naozaj tá miera informovanosti je veľmi nízka a v tej prehľadnosti ešte o to viac. A to určite platí aj pri elektrine, lebo som sa s nimi rozprával aj o elektrine, plyne, takže tam je veľký priestor, čo robiť. Takže úplne súhlasím, veľmi dobre si to vysvetlil ten aspekt, že tu nie je konkurencia a vlastne tým pádom nie je ani obchodné tajomstvo alebo nie je prečo si to obchodné tajomstvo nejakým spôsobom chrániť, lebo nemá byť ako zneužité, a preto ten rozmer prehľadnosti a transparentnosti je úplne kľúčový. A veľmi sa mi páčilo, ako si presne poukázal, že aby ľudia vedeli, na čo sa skladajú, a aby sa mohli pýtať na oprávnenosť nákladov. Toto je presne to. Ľudia potrebujú vedieť, omnoho radšej zaplatia, ak vedia, na čo tie peniaze idú. A ak naozaj tie peniaze idú neefektívne, tak sa dá na to krásne poukázať a tým pádom to bude nútiť aj tie firmy naozaj spravovať peniaze veľmi poctivo, veľmi efektívne a v prospech ľudí, pretože majú od ľudí garantovaný biznis a to je to najdôležitejšie, na čo si tiež poukázal. Takže tá verejná kontrola je práve v tomto subjekte úplne kľúčová. Je kľúčová na to, aby sa efektivita dosahovala, aby sa nič neskrývalo pod koberec, a nie je dôvod, aby to takto prehľadné a verejné bolo. Ďakujem.
Šeliga, Juraj, podpredseda NR SR (2021-02-25):
Pán poslanec Kotleba.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme. (Hlasovanie.) Prítomných 119, za 42, proti 17, zdržalo sa 60. Konštatujem, že návrh nebol schválený. ( Pokračovanie v hlasovaní o návrhu poslancov Národnej rady Slovenskej republiky Petra Antala a Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov , tlač 892.)
P. Paška, predseda NR SR: (2009-10-22):
(Hlasovanie.) 140 prítomných, 126 za, 14 sa zdržali. Tieto body sme schválili.
Jurinová, Erika, podpredsedníčka NR SR (2014-11-10):
Pán poslanec Huba.
Zmajkovičová, Renáta, podpredsedníčka NR SR (2012-06-26):
Ďakujem. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky so zmenami Dohody o založení Európskej banky pre obnovu a rozvoj . Návrh vlády uverejnený ako tlač 43 a spoločná správa výborov ako tlač 43a. Návrh vlády odôvodní podpredseda vlády a minister financií Peter Kažimír. Ja vás poprosím, pán minister, aby ste sa ujal slova, nech sa páči.
Grendel, Gábor, podpredseda NR SR (2020-11-12):
Poprosím vás, kolegovia, utíšte sa.
Burian, Jozef, poslanec NR SR (2017-10-17):
Ďakujem. Ja len veľmi krátko, znovu opakujem, ak tam bolo pred tým zariadenie, ktoré bolo o starostlivosti o malé deti, ten názov nezodpovedá tomu, ale účel je ten istý, podľa môjho názoru potom je na metodickom vysvetlení ministerstva, aby usmernili vyššie územné celky, aby to nežiadali. Môžme to riešiť hoc akým spôsobom, vyškrtnutím, ale myslím, že tam je podstata toho, ak tam raz bolo zariadenie, ktoré malo na starosť deti, alebo rôzne zariadenia, ktoré súviseli s výchovou alebo s opatrovaním detí a starostlivosti o deti, tak si myslím, že sa nezmení, mení účel. Tam je len podstata toho, ak tam bolo nejaké, ja neviem, obchodné centrum, a odrazu je tam niečo iné, alebo nejaká výroba a tak ďalej, to bol celý zmysel. A ak, tak potom možnože ministerstvo musí zdupľovať takúto, takéto vysvetlenie, možno aj pre Bratislavský samosprávny kraj a tým by sa možno vyriešila, možno podstatná časť. A za to sa prihováram. Teda nech ministerstvo tiež prijme takéto, nejaký taký tvrdší list, ktorý by hovoril o zmysle toho, ak sa nemení účel, tak nemá vyžadovať to, čo práve ste povedali. Ďakujem.
Číž, Miroslav, podpredseda NR SR (2015-05-13):
Ďakujem. Kolegyne, kolegovia, teraz požiadal v zmysle rokovacieho poriadku o vystúpenie v rozprave spravodajca pán poslanec Petrák, má slovo, po ňom sa pripraví pán poslanec Hlina.
B. Bugár, podpredseda NR SR: (2001-09-13):
Dávam slovo spravodajcovi, ktorého určil navrhnutý gestorský Výbor Národnej rady pre sociálne veci a bývanie, pánu poslancovi Ľubomírovi Dzurákovi. Pán spravodajca, nech sa páči. Ľ. Dzurák, poslanec: Vážený pán predsedajúci, vážený pán minister, milé dámy, vážení páni, v súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Navrhovaná právna úprava vychádza zo zákona o správnych krajoch, v ktorom je ustanovené právne postavenie predsedu. Funkcia predsedu je verejnou funkciou, ktorá sa nevykonáva v pracovnom pomere. Z uvedeného dôvodu je potrebné vypracovať novú právnu úpravu platov predsedov. V návrhu zákona sa predsedovi určuje plat ako jednozložkové plnenie priamo zákonom. Je to vhodné preto, že predsedovi nemá kto určiť zvýšenie platu, príplatok za riadenie, mimoriadne odmeny. V zákone sa navrhuje riešiť okrem platu aj ďalšie náležitosti súvisiace s výkonom funkcie predsedu, ako napríklad dovolenka, odstupné, naturálne požitky a paušálna náhrada. Návrh zákona si vyžiada nároky na rozpočet samosprávneho kraja. Kvantifikácia ostatných výdavkov a ich dosah na štátny rozpočet je vyčíslená v dôvodovej správe k vládnemu návrhu zákona o samosprávnych krajoch. Rada hospodárskej a sociálnej dohody Slovenskej republiky prerokovala návrh dňa 29. júna 2001 a vzala ho na vedomie. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Vážený pán predsedajúci, skončil som, otvorte rozpravu.
Blaha, Ľuboš, podpredseda NR SR (2023-11-21):
Pán poslanec Ján Hargaš, nech sa páči.
Kavecká, Monika, poslankyňa NR SR (2020-11-12):
Ďakujem veľmi pekne za slovo, pán predsedajúci. V rozprave k návrhu zákona vystúpil pán poslanec Fico. Neboli podané žiadne konkrétne návrhy, preto môžeme pristúpiť k hlasovaniu o pozmeňujúcich návrhoch zo spoločnej správy. Prosím, dajte hlasovať o bodoch zo spoločnej správy 1 až 14 spoločne s návrhom gestorského výboru schváliť.
Senko, Ján, poslanec NR SR (2013-12-05):
Ďakujem za slovo. V rozprave k návrhu zákona vystúpili dvaja poslanci, nepredniesli procedurálne návrhy. (Zaznievanie gongu a ruch v sále. Prerušenie vystúpenia predsedajúcim.)
Matovič, Igor, poslanec NR SR (2015-04-16):
Anton, prepáč, ale v tomto vystúpení som tak trochu pochopil, že, alebo pripadal si mi taký trochu nechápavý, aj ti to skúsim vysvetliť, že hovoríš, že Váhostav za Radičovej vlády mal zákazky za 300 či 400 mil. eur. Po prvé treba porovnávať čísla, že teda koľko pár sto miliónov eur mal za Radičovej vlády a koľko miliárd mal za Ficovej vlády. To je prvé porovnanie. Ale ja ti poviem, že ja nemám absolútne nič proti tomu, aby Váhostav mal koľkokoľvek zákaziek, ak sa zúčastní alebo tú zákazku získa vo férovej súťaži, kde naozaj je cieľom, aby ten, kto vyhrá, bol ten, kto ponúkol najlepšie podmienky alebo v tomto prípade najlepšiu cenu. A toto boli situácie a spôsob robenia súťaží za Radičovej vlády. Čiže keď Váhostav získal za Radičovej vlády za 300 mil. eur zákazky, ktoré získal vo férovej súťaži, kde bol najlepší s cenou, ja nemám absolútne nič proti tomu, aj keby to bolo 3 mld. eur. Ale problém je ten, ktorý vám vyčítame, že vy ste organizovali súťaže tak – a to si môžeš pozrieť – za tejto vlády, kde ste vybrali Váhostav ako štvrtého v poradí. Dal štvrtú najlepšiu cenu, inak povedané, traja ďalší súťažiaci dali tri lepšie ceny a vy ste si vymysleli pri každom niečo, aby ste ho mohli vyhodiť zo súťaže, aby ste to len mohli dohodiť kamarátovi Širokému, osobnému priateľovi vášho predsedu Roberta Fica. A toto vám vyčítame, že vy ste rozdali miliardy eur svojmu osobnému priateľovi vášho predsedu a ešte sa tu to nehanbíte obhajovať. A toto je ten rozdiel. Čiže keď chceš porovnávať naozaj porovnateľné, porovnávaj, akým spôsobom sa Váhostav dostal k zákazkám za Radičovej vlády a ako sa dostával k zákazkám za prvej Ficovej vlády a druhej Ficovej vlády. Ja viem, že to vieš, tak skús, prosím ťa, byť férový.
Hrušovský, Pavol, podpredseda NR SR (2010-09-08):
Budeme pokračovať v rokovaní. Teraz poprosím pána podpredsedu a poslanca Národnej rady Roberta Fica, aby za skupinu poslancov odôvodnil a uviedol podstatné dôvody, ktoré viedli poslancov k podaniu návrhu na odvolanie Richarda Sulíka z funkcie predsedu Národnej rady. Nech sa páči, pán podpredseda, máte slovo. (Rokovanie o návrhu skupiny poslancov Národnej rady Slovenskej republiky na odvolanie Richarda Sulíka z funkcie predsedu Národnej rady Slovenskej republiky , tlač 74.)
Kollár, Boris, predseda NR SR (2021-10-20):
Páni poslanci, prosím, ukľudnite sa.
Pellegrini Peter, predseda NR SR (2023-11-21):
Ďakujem veľmi pekne. Dámy a páni, budeme hlasovať o návrhu uznesenia, ktorým Národná rada vyslovuje súhlas alebo vláde dôveru a schvaľuje programové vyhlásenie vlády. Počkajte, musím počkať, kým sa mi tu objaví tá funkcionalita, mám to. Prosím, prezentujme sa a hlasujme o uznesení, tak ako je uvedené v tlači 27a, ktorým Národná rada vysloví súhlas s programovým vyhlásením vlády a vyjadrí dôveru vláde Slovenskej republiky. (Hlasovanie.) Prítomných 147 (správne: 148, pozn. red.) poslancov (búrlivý potlesk), za 78, proti 65, nehlasoval nik (hlasovali všetci poslanci, pozn. red.). Konštatujem, že Národná rada schválila Programové vyhlásenie vlády Slovenskej republiky a vyslovila dôveru vláde Slovenskej republiky. (Doznievanie potlesku.) Ešte raz, konštatujem, že Národná rada schválila Programové vyhlásenie vlády Slovenskej republiky a vyslovila dôveru vláde Slovenskej republiky. Vážené panie poslankyne, vážení páni poslanci, vzhľadom na čas prerušujem rokovanie do štrnástej hodiny, kedy budeme pokračovať návrhmi vlády na skrátené legislatívne konanie o dvoch vládnych návrhoch, následne budeme o nich hlasovať a pristúpime potom po hlasovaní k prvému čítaniu. Ďakujem veľmi pekne, prestávka do 14.00 h. (Prerušenie rokovania o 11.50 hodine.) (Pokračovanie rokovania o 14.00 hodine.)
Pčolinský, Peter, podpredseda NR SR (2023-03-14):
Pán poslanec Benčík.
Richter, Ján, minister práce, sociálnych vecí a rodiny SR (2019-02-07):
Pani poslankyňa, ťažko sa takto odpovedá, lebo to je všeobecná otázka. Ja si myslím, že je dôležité individuálne posúdiť každú jednu žiadosť, každú jednu individuálnu žiadosť, pretože každý jeden človek má svoje individuálne, ja neviem, schopnosti, možnosti, podmienky, ktoré je potrebné v tomto smere zohľadniť. Treba vidieť, že ten invalidný dôchodok, to nie je všetko. Ten sociálny systém poskytuje veľmi, veľmi veľa otázok, ktoré môžu doplniť a vylepšiť sociálno-ekonomickú situáciu. Treba vidieť jednu vec, riešenia, ktoré ponúka vláda, resp. môj rezort, majú za cieľ riešiť sociálne skupiny rôzneho charakteru. Po prvé riešiť podmienky mladých rodín, riešiť podmienky aj seniorov a medzitým je veľmi veľký diapazón, ktorý súvisí s ťažkým zdravotným postihnutím. Kompenzácie, ja aj tohto roku idem opätovne valorizovať kompenzácie a ideme zvyšovať príspevky opatrovateľom, pretože vždy som mal a budem mať záujem urobiť všetko preto, aby ľudia mohli ostať čo najdlhšie v svojom prirodzenom prostredí, a preto prostriedky pre opatrovateľky, pokiaľ sa dcéra stará o matku a podobne, sú veľmi dobre investovanými, sú výhodné aj pre štát, ale dôležité sú, že sú výhodné pre tú rodinu, pretože tvorí istý kompakt. Takže odporúčam ešte raz, pokiaľ takéto, takéto otázky na vás prídu, môžte sa obrátiť na ministerstvo, ja vás ubezpečujem aj vám dáme odpoveď a dáme odpoveď každému jednému žiadateľovi, ale v tomto prípade ešte raz zopakujem to, čo je v závere mojej odpovede. Úrady práce sú od toho, aby dávali komplexnú odpoveď. Veľakrát vedia upriamiť pozornosť toho žiadateľa aj na možnosti, ktoré systém poskytuje, o ktorých on nevedel, a na základe toho môže požiadať o ďalšie sociálne dávky, ktoré mu zákon umožňuje. Ďakujem.
I. Mikloš, podpredseda vlády a minister financií SR: (2004-06-17):
A k tej vašej hlavnej výhrade, že sme nepredložili nariadenie, ja dúfam, že vy ho máte, lebo ja ho mám a čítal som aj v úvodnom slove, ako príloha vládneho návrhu – a predpokladám, že ho máte všetci – je uvedené aj nariadenie vlády. Aj v úvodnom slove som spomínal, že sme ho predložili ako prílohu k tomuto zákonu.
Zimenová, Zuzana, poslankyňa NR SR (2017-05-18):
Ďakujem za slovo. Ďakujem kolegovi Ondrejovi Dostálovi, ktorý za nás všetkých teraz povedal, čo si o tom myslíme, o tom procese a postupe, ktorý sa tu predvádza. Ja ako nováčik v parlamente naozaj som tu nie ani celý polrok, ale teda dostávam kapky, to vám môžem povedať. Vážení kolegovia z koalície, vážená vláda, spôsob, akým sa tu prerokúvajú zákony, akým sa zmetú zo stola dobré zákony, ale ešte aj akým spôsobom pristupujete k tomu, že my nemáme čas si pozrieť, čo vlastne pán prezident, aké výhrady má voči tomuto, a že jednoducho vy nás tlačíte do toho, aby sme stláčali tu nejaké, nejaké tlačidlá, ale vy už to máte dávno dohodnuté a rozhodnuté, to je nehoráznosť. Prepáčte, ale musím to povedať, to je skutočne nehoráznosť.
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 144 poslancov, za 127, proti 2, zdržalo sa 15 poslancov. Návrh sme schválili. Prosím pána poslanca Ďurovčíka, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 1096). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1096.)
Jurinová, Erika, podpredsedníčka NR SR (2014-12-12):
Boli vypočuté vaše slová, nech sa páči.
Danko, Andrej, predseda NR SR (2016-04-20):
Ďakujem. Pani poslankyňa Soňa Gaborčáková.
Laurenčík, Milan, podpredseda NR SR (2022-02-11):
Ďakujem. Na vaše vystúpenie evidujem jednu faktickú poznámku. Nech sa páči, pani poslankyňa Zuzana Šebová.
Blanár, Juraj, podpredseda NR SR (2021-09-17):
Ďalšia s faktickou poznámkou je pani poslankyňa Anna Mierna, nech sa páči.
Laššáková, Jana, podpredsedníčka NR SR (2015-06-17):
Pán poslanec Hraško, nech sa páči.
Grendel, Gábor, podpredseda NR SR (2021-12-03):
Takže, kolegyne, kolegovia, prerušujem schôdzu do utorka, kedy budeme ráno o deviatej hodine pokračovať v rozprave k tomuto návrhu zákona. Želám vám pekný víkend. (Prerušenie rokovania o 14.07 hodine.) Poznámka:	V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Hlina, Alojz, poslanec NR SR (2014-11-09):
Ďakujem veľmi pekne. Oportunistický neonormalizátor, stotožňujem sa s tým. Pre potreby zjednodušenia navrhujem používať aj názov predseda ubytovacej komisie alebo Hujer. My, čo sme boli na intrákoch, vieme, kto boli predsedovia ubytovacích komisií. To boli kreatúry, to boli ľudia, s ktorými ste na pivo nechodili. Aj tu sú. A týmto hujerovcom v zásade je naozaj úplne jedno, čo tá hlava, v ktorej on má hlavu v zadku zapichnutú, hovorí. Dôležité je, že Hujer má hlavu v teple a má čo jesť, hej. To je proste zmyslom, hej. Čiže, to je úplne jedno, hej, že o čom sa hovorí. Moja hlava je v teple a je čo jesť. A naozaj je tragédiou, že to tak dopadlo.
Paška, Pavol, predseda NR SR (2013-10-18):
(Hlasovanie.) 140 prítomných, 100 bolo za, 40 sa zdržali. Schválili sme novelu zákona č. 221 o výkone väzby. Ďakujem, pán poslanec. Pani poslankyňa Kučerová uvedie v druhom čítaní hlasovanie o vládnom návrhu zákona č. 586 o advokácii. [Hlasovanie o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 657.]
Viskupič, Jozef, poslanec NR SR (2015-02-11):
Podľa mňa k tomuto by bolo treba ten celý kolotoč uzavrieť, pretože čiastočne je to pomenované, ale ono to má ten systém asi takýto: Tu sa bude sociálna demokracia do pŕs biť, akými parametrami ošetrí Zákonník práce, ale na druhej strane obrovské množstvo ľudí nechá robiť ako živnostníkov veci, ktoré by mal vykonávať zamestnávateľ, a tam už nie je žiadna ochrana, tam už sú 120 dní splatné lehoty, tam už sú potom reštrukturalizačne momenty. A dokonca ten cynizmus ide tak ďaleko, že týmto ľuďom, ak veľký pán Doprastav, Váhostav, Poór v Trnave a podobne nezaplatia, no tak on nemôže platiť zdravotné odvody. A na týchto ľudí im potom ani neposkytneme zdravotnú starostlivosť. Toto je to farizejstvo! Vymontujme, tu príde minister Richter, bude rozprávať o parametroch ochrany pracovnej sily, ale to, aby sme nerobili umelých živnostníkov, ktorí potom chodia a robia pre týchto podľa mňa zlodejov, už to inak neviem povedať, a nám sa len množia tisíce sťažností, ako im krachujú existencie a životy preto, že príde reštrukturalizačný proces. Kto toto vymyslel, to je proste čertovská zlodejina prvého rangu! Načo sa baviť o štandardoch, sociálnych štandardoch, keď tu máme 300-tisícový zástup ľudí, ktorí nemajú žiadnu ochranu, 120-dňové splatnosti a navyše to, čo hovorí tento návrh, ešte aj štátu platia dépeháčku, ktorú im nikto nezaplatil? Toto je proste taký cynizmus, keby ten 83-členný mandát váš sa bol využil aspoň na opravu tohto, tak s tou krajinou niečo urobíme a odkážeme ľuďom, že nám na nich záleží, toto, čo robíte a že to nechcete prijať, je podľa mňa katastrofa.
Jurinová, Erika, podpredsedníčka NR SR (2015-06-24):
Ďakujem pekne. Dávam slovo poslednému písomne prihlásenému pánovi poslancovi, predsedovi ľudskoprávneho výboru pánovi poslancovi Rudolfovi Chmelovi.
B. Bugár, podpredseda NR SR: (2001-09-05):
návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov a o zmene a doplnení a niektorých zákonov. Návrh zákona ste dostali ako tlač 1040, návrh na pridelenie návrhu zákona na prerokovanie výborom Národnej rady máte v rozhodnutí predsedu Národnej rady pod číslom 1144. Za skupinu poslancov návrh zákona uvedie poslanec Július Brocka. Prosím, pán poslanec, nech sa páči, máte slovo.
M. Číž, podpredseda NR SR: (2008-02-15):
(Hlasovanie.) Prítomných 126 poslancov, za 103, zdržalo sa 22, nehlasoval 1. Konštatujem, že tento návrh prednesený v rozprave poslanca Senka sme schválili.
I. Šulaj, poslanec: (2005-07-06):
Ak hovoríte o 19-percentnej dani z príjmu právnických osôb, v roku 2003 existovala aj 15-percentná daň z príjmov právnických osôb poľnohospodárskych subjektov. Existovala 18-percentná daň z príjmov právnických osôb, tých osôb, ktoré zamestnávali zdravotne ťažko postihnutých občanov. Ak hovoríme o 40 mld. daní, spotrebných daní, tak potom ak ste veľmi dobre sledovali postrehy, ktoré sme mali pri dani z minerálneho oleja, navrhovali sme ešte trošku vyššie sadzby, ako boli pred augustom 2003. Vtedy, keď ste sa pomýlili v štátnom rozpočte, tak vtedy tie sadzby boli zlé, boli neekonomické, boli populistické, a teraz zrazu tieto sadzby, ktoré trošku navrhujeme a navrhovali sme ich vyššie, sú aké? Neviem si to vysvetliť. Tak sa mi zdá, že trošku sa nachádzame v určitých rozporoch a diametrálne odlišných názoroch. Vy obhajujete záujmy veľkých prirodzených monopolov a podnikov. Zoberte si zisky, ktoré dosiahli za prvý štvrťrok v roku... (Prerušenie vystúpenia časomierou.)
Mezenská, Helena, poslankyňa NR SR (2013-09-11):
Ja rovnako, pán poslanec Zajac, chcem oceniť to, ako názorne, konkrétne a plasticky ste na príklade predkladaného zákona a dohadovaného memoranda s U. S. Steelom vykreslili nesystémovosť a nekoncepčnosť hospodárskej politiky, ktorú vedie táto vláda. Pre mňa je veľkým, pre mňa je poľutovaniahodné, že zákon o obnoviteľných zdrojoch, koľkokrát príde do tohto parlamentu, vyvoláva sporné otázniky, koľkokrát sa tu objaví, spája sa s rozmerom násilného presadzovania finančných záujmov lobistických energetických skupín, čo je pre mňa škandalózne, a myslím si, že takýto zákon s názvom, s označením podpora obnoviteľných zdrojov si takýto neblahý osud vôbec nezaslúži. Tento zákon už naozaj traumatizuje, verím, že nielen mňa, ale aj celú opozíciu a je smutné, že opäť s takýmto obsahom prichádza do tejto siete na parlamentný stôl. Ja som rovnako presvedčená ako vy, pán Zajac, že ak by vláda vstupovala do rokovania ako suverénny a korektný partner, minimálne by vyjednala memorandum za cenu stiahnutia žaloby. Ďakujem.
P. Paška, predseda NR SR: (2010-02-11):
Otváram rozpravu. Nemám písomnú prihlášku. Pýtam sa, dámy a páni, či má niekto záujem vystúpiť k tomuto návrhu v rozprave. Nie. Vyhlasujem rozpravu za skončenú a prerušujem rokovanie o tomto bode programu. Ďakujem pekne. Pán poslanec Rafaj uvedie teraz v prvom čítaní návrh poslancov Slotu, Belousovovej, Rafaja a Šaška na vydanie zákona, ktorým sa dopĺňa zákon Slovenskej národnej rady č. 369 Zb. o obecnom zriadení. (Rokovanie o n ávrhu poslancov Národnej rady Slovenskej republiky Jána Slotu, Anny Belousovovej, Rafaela Rafaja a Ivana Šaška na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov.) Je to tlač 1475. Je tu pán poslanec Rafaj? Poprosím o chvíľočku strpenia, pán poslanec Rafaj sa vráti. A je tu. Nech sa páči, pán poslanec, uveďte za skupinu poslancov návrh.